b'\n_START_ARTICLE_\nMihail Talj\n_START_PARAGRAPH_\nMihail Nehemjevi\xc4\x8d Talj (rus. \xd0\x9c\xd0\xb8\xd1\x85\xd0\xb0\xd0\xb8\xd0\xbb \xd0\x9d\xd0\xb5\xd1\x85\xd0\xb5\xd0\xbc\xd1\x8c\xd0\xb5\xd0\xb2\xd0\xb8\xd1\x87 \xd0\xa2\xd0\xb0\xd0\xbb\xd1\x8c) (Riga, 9. studenog 1936.- Moskva, 27. lipnja 1992.), izvorno latvijski: Mihails T\xc4\x81ls, bio je sovjetski latvijski \xc5\xa1ahist, velemajstor i osmi \xc5\xa1ahovski prvak svijeta. Jedan od najve\xc4\x87ih \xc5\xa1ahista svih vremena._NEWLINE_\xc4\x8cesto su ga zvali i Mi\xc5\xa1a te Gusar iz Rige, zbog njegova takti\xc4\x8dkog na\xc4\x8dina igranja baziranoga na napadu.\n_START_SECTION_\n\xc5\xbdivotopis\n_START_PARAGRAPH_\nMihail Talj je zavolio \xc5\xa1ah vidjev\xc5\xa1i ga u \xc4\x8dekaonici  vlastitog oca, koji je bio lije\xc4\x8dnik._NEWLINE_Ozbiljno ga je po\xc4\x8deo u\xc4\x8diti oko desete godine._NEWLINE_Talja smatraju najboljim napada\xc4\x8dem u povijesti \xc5\xa1aha. Njegov prirodni talent omogu\xc4\x87io mu je da 1960 otme titulu Mihailu Botviniku, sa samo 24 godine. Jedan je od rijetkih igra\xc4\x8da koji su dobili titulu velemajstora da nisu prije bili progla\xc5\xa1eni me\xc4\x91unarodnim majstorom. Njemu u \xc4\x8dast svake se godine u Moskvi igra Memorijal Mihaila Talja.\n_START_SECTION_\nZanimljivosti\n_START_PARAGRAPH_\nTalijanski pisac Raul Montanari posvetio mu je jednu od svojih pri\xc4\x8da iz zbirke Poljubac svijetu, u kojem se manifestiraju Taljevi osje\xc4\x87aji tijekom vlastite karijere._NEWLINE_Fischer je nakon partije s Taljom izjavio da \xc4\x87e pamtiti njegove velike crne o\xc4\x8di.'